ERA-GITANETA-WEB	Un maitin se lheuèc eth campament e se n'anèren a lotjar-se en un lòc dera jurisdiccion de Murcia, tres lègues dera ciutat, a on l'arribèc a Andrés un malur que l'amièc a mand de pèrder era vida; se passèc que, dempús d'auer balhat en aqueth lòc quauques veires e prendes d'argent coma fisança, coma n'auien costum, Preciosa e era sua mairia, e Cristina damb d'autes gitanetes, e Andrés, se lotgèren ena aubèrja d'ua veuda rica qu'auie ua hilha, de dètz-e-sèt o dètz-e-ueit ans, un shinhau mès desvolopada que beròia, e, per mès donades, se cridaue Juana Carducha.